ได้เห็นรูปเพื่อนๆวงในลงรูปเครปไส้ชีสของร้านนี้ ทำให้ต่อมอยากทำงาน จะไปหา จะไปในทันใด
จะไปยืนหน้าร้านเธอ ไปอยู่ขอเป็นลูกค้าเธอ ให้เธอเห็นฉันกินสมใจ ????

การเดินทาง ให้เดินมาทางฝั่งสยามสแควร์วันค่ะ เดินไปด้านหลังร้านสีฟ้า ร้านนี้จะอยู่ข้าง นิสิต ติวเตอร์ ร้านนี้เป็นห้องเล็กๆติดแอร์ เป็นประตูเลื่อนค่ะ ซึ่งส่วนมากจะเปิดบ่ายๆเลยค่ะ ถ้าให้ชัวร์ควรมาสักบ่ายสองค่ะ (เคยมาเที่ยงกว่าๆ ร้านยังไม่เปิดค่ะ)

มาถึงร้าน เราก็สั่งเมนู "แฮมชีส" เลยค่ะ พี่เครปบอก ชีสหมด เราก็ อ้าว!! เค้าเลยบอก ชีสไม่มาส่ง ณ เวลานั้น อยากเข้าเซเว่นไปซื้อมาให้แทนจัง แต่ก็เดี๋ยวจะหาว่าเราอยากมากไป ก็เลยยืนมองดูป้ายเมนูว่าจะสั่งอะไรแทนดี แบบว่าคิดมาเมนูเดียวจากบ้านค่ะ เลยนึกไม่ออกทานไรดี???? อ่านไปเรื่อยๆ ใจกะลังงงกะไส้ชาเย็นเป็นแบบไหน ใจกะลังคิดว่าหรือเปลี่ยนเป็นแนวไส้หวานดี แล้วเสียงพี่เครปก็ทำความคิดหยุด "สั่งอะไรดีครับ" เสียงห้าวแนวอาร์ต ทำเราตกใจ ใจท่องได้แต่แฮม แล้วกลอกตามองบรรทัดบนสุด เลยรีบตอบว่า "แฮม+ปูอัด" เนื่องจากตาสะดุดที่คำนั้นพอดี พี่เครปรีบจัดการทำให้ทันที แล้วเราก็มานั่งนึกว่า เราไม่เคยสั่งไส้นี้นี่ คิดไปคิดมา นึกได้ว่า ทำไมไม่สั่งแฮมหมูหยอง แต่ก็ไม่ทันแล้วว ????

ระหว่างพี่เครปทำของเรา ก็มีเด็กมหาลัยชายหญิงอีก 2 คน เข้ามาสั่งชีสเช่นกัน พอชีสหมด สองคนยืนอึ้ง มองไปก็แอบขำ ช่างเหมือนเราเมื่อตะกี้จัง อิอิ

ไส้แฮม+ปูอัด ราคา 50 บาท เนื้อเครปบางกรอบ ปูอัดหอมดีค่ะ ไม่ผิดหวังที่สั่ง (แม้จะสั่งแบบไม่คิด) ส่วนแฮมก็ใช้ได้ค่ะ ชอบเนื้อเครปร้านนี้มากๆค่ะ ได้ความกรอบนุ่ม จนถึงเนื้อด้านล่างก็ยังมีความกรอบด้วย (เคยทานร้านอื่นจะนิ่มแหยะๆ) แต่ไส้อาจจะน้อยไปหน่อย แต่เนื้อเครปได้แบบนี้ ก็ปลื้มค่ะ ชอบ

เนื่องจาก รสชาติโอเค ทำให้ภารกิจการตามหาชีสเราต้องดำเนินต่อไป 

รอบที่ 2 หลังเลิกงานเลยตั้งใจจะมาทานชีสค่ะ ตอนนั้น หกโมงเย็นแล้ว พอเข้าร้านสั่งชีส พี่เครปบอกชีสหมด เราเลยเศร้า เลยถามว่า จะมาเมื่อไหร่ พี่เครปบอกมาทุกวัน แต่วันนี้ขายดีเลยหมด แหมๆ วันก่อนบอกชีสไม่มาส่งนะ อิอิ แต่เอาเป็นว่าเราให้อภัย เนื่องจากเรายังอยากกินเครป และอยากกินชีส เลยไม่สั่งไส้อื่น เดินออกมาปิดประตูให้นะ

รอบที่ 3 ครั้งนี้ต้องมาทำธุระที่ MBK เลยขอแวะร้านนี้ก่อนไปแล้วกัน หลังเลิกงานอีกเช่นกัน คราวนี้ เปิดประตูแง้ม ถามก่อนเข้าร้านว่ามีชีสมั้ย พี่เครปบอก หมดครับ แป่ววว แห้วอีกแล้วเรา ก็เลยบอกไม่เป็นไร และปิดประตูให้นะ (อีกแล้ว ????)

รอบที่ 4 ครั้งนี้มีเหตุมาแถวสยาม เวลาเที่ยงครึ่งเลยลองโฉบๆมาดู และก็จริงอย่างใจคิด ร้านยังไม่เปิด เลยไปกินร้านอื่นรอ และมาใหม่ตอนบ่ายสองกว่าๆค่ะ คนเต็มร้าน รอคิว 5 คนได้ เลยถามก่อนมีชีสมั้ย พี่เครปบอกมี ดีใจมากค่ะ อิอิ ได้กินสักที พี่เครปเลยถามว่าจะเอาไปเลยมั้ยหรือเดี๋ยวมาเอา เลยบอกว่าเอาเลย พี่เครปก็เลยให้นั่งรอ (ถ้าใครสั่งแล้วค่อยมาเอา พี่เครปจะจดออเดอร์ใส่กระดาษที่ใส่เครปไว้ค่ะ ซึ่งต้องบอกพี่เครป แล้วพี่เครปจะจดให้เองค่ะ) แล้วก็ถึงคิวเรา เลยสั่ง "ไส้กรอก+ชีส" ราคา 50 บาทค่ะ

ไส้กรอกรสชาติใช้ได้ค่ะ ส่วนชีสได้มาแผ่นเต็มๆ แต่ใจอยากให้ละลายกว่านี้หน่อยค่ะ แต่ว่าทานคู่กะเครป อร่อยดีค่ะ ชอบมากเลยค่ะ สมใจอยากแล้วเรา ????

ตอนที่รอคิว มีลูกค้าบางท่านมาสั่งรอเอาเครปเปล่า เราแอบงงนิดนึง แค่แป้งก็ขายได้นะเนี่ย แสดงว่าชอบแป้งร้านนี้เหมือนเรา แต่เราขอกินมีไส้ด้วยนะ ????

ใครชอบทานเครป ชอบแบบได้ความกรอบด้วย อย่าลืมมาลองร้านนี้นะจ้า